SET สัปดาห์นี้ Sideways จับตาตัวเลขเงินเฟ้อมี.ค.-ประชุม FOMC ชู KCE-SAPPE-DTAC เด่น
“โนมูระฯ” ชี้ SET สัปดาห์นี้ Sideways จับตาตัวเลขเงินเฟ้อเดือนมีนาคม-ประชุม FOMC กลยุทธ์ แนะลงทุนในหุ้น 60% เน้นหุ้นได้ประโยชน์น้ำมันเริ่มนิ่ง-ICT ชู KCE-SAPPE-DTACเด่น
“โนมูระฯ” ชี้ SET สัปดาห์นี้ Sideways จับตาตัวเลขเงินเฟ้อเดือนมีนาคม-ประชุม FOMC กลยุทธ์ แนะลงทุนในหุ้น 60% เน้นหุ้นได้ประโยชน์น้ำมันเริ่มนิ่ง-ICT ชู KCE-SAPPE-DTACเด่น
5 เม.ย. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์หน้า (4-8 เม.ย.2565) ระบุว่า คาดตลาดหุ้น “Sideways” โดยแนวต้าน 1,713-1,725 จุด แนวรับ 1,686-1,670 จุด โดยวันที่ 5 เม.ย. นี้ จับตารายงานอัตราเงินเฟ้อเดือน มี.ค. Consensus Survey คาดที่5.6% เพิ่มขึ้นจากเดือน ก.พ. ซึ่งอยู่ที่ 5.28% และ 7 เม.ย. นี้ จับตารายงานการประชุม FOMC รวมถึง Speaks คณะกรรมการสำคัญของ Fed Wiilams, Bullard ว่ามีมุมมองผลกระทบเงินเฟ้อต่อเศรษฐกิจ และสัญญาณการเปลี่ยนแปลงนโยบายการเงินในเรื่องดอกเบี้ยและการปรับลดขนาด Balance Sheet ในระยะถัดไป
นอกจากนี้วันที่ 7 เม.ย.นี้ จับตาตัวเลขรายงานจำนวนคนที่ยื่นขอรับสวัสดิการว่างงานสัปดาห์ที่ผ่านมา (2 เม.ย.) เทียบกับสัปดาห์ก่อนที่ 202,000 ตำแหน่ง และ5 เม.ย.นี้ จับตา 1.) จีน : Caixin PMI Services เดือนมี.ค.คาดที่ 49.8 จาก 50.2 ในเดือนก่อน 2.) ยุโรป: Final Service PMI คาดที่ 54.8 จาก54.8 ในเดือนก่อน และ Composite PMI คาดที่ 54.5 จาก 54.5 ในเดือนก่อน 3.)อังกฤษ Final Service PMI, Construction PMI ยังไม่มีคาดการณ์
ส่วนตัวเลขผู้ติดเชื้อโควิด-19 และผู้เสียชีวิตรายวันเริ่มทำ New High ต่อเนื่อง ขณะที่เข้าใกล้เทศกาลสงกรานต์ รัฐบาลไม่ได้ออกมาตรการที่เข้มงวดนัก มีโอกาสที่จำนวนผู้ติดเชื้อเร่งตัว โดยศบค.ประเมินตัวเลขไว้ที่ 4-5 หมื่นราย/วันหลังสงกรานต์
กลยุทธ์การลงทุน : ถือหุ้น 60% มองหุ้นกลุ่มที่ได้ประโยชน์ราคาน้ำมันเริ่มนิ่ง หนุนลดแรงกดดันด้านต้นทุน OSP, ICHI, SAPPE, IVL, SCGP รวมถึงหุ้นเทคโนโลยีโลกฟื้น หนุนกลุ่ม ETRON, Digital Tech Consult , EVs-Green Energy เด่น แนะนำ GPSC, KCE, BE8,BBIK,DTAC ผสานหุ้นกำไรดีTIDLOR, JMT, JMART, MAKRO
หุ้นเด่นสัปดาห์นี้ : แนะนำ KCE, SAPPE, DTAC โดย KCE  ราคาเป้าหมาย 74 บาท โดยราคารับความเสี่ยงไปแล้ว ลุ้นการกลับมาขยายกำลังการผลิต ส่วน SAPPE ราคาเป้าหมาย 34 บาท  แรงกดดันต้นทุนลดลงและเข้าสู่ฤดูกาลจำหน่ายเครื่องดื่ม ด้าน DTAC  ราคาเป้าหมาย 55 บาท คาดผู้ถือหุ้นอนุมัติรวม TRUE และราคามีส่วนลดเทียบ TRUE